MTC เด้ง 4% คลายกังวลคลังคุมจำนำรถ หลัง “ชูชาติ” ยันไร้ผลกระทบ เหตุไม่ได้ทำ PICO Finance
MTC เด้ง 4% คลายกังวลคลังคุมจำนำรถ หลัง "ชูชาติ" ยันไร้ผลกระทบ เหตุไม่ได้ทำ “PICO Finance” ล่าสุด ณ เวลา 11.59 น. อยู่ที่ 44.75 บาท บวก 1.75 บาท หรือ 4.07% สูงสุดที่ 45 บาท ต่ำสุดที่ 43.25 บาท ด้วยมูลค่าซื้อขาย 209.42 ล้านบาท
21 ม.ค. 2562

ผู้สื่อข่าวรายงานว่า ราคาหุ้น บริษัท เมืองไทย แคปปิตอล จำกัด (มหาชน) หรือ MTC ล่าสุด ณ เวลา 11.59 น. อยู่ที่ 44.75 บาท บวก 1.75 บาท หรือ 4.07% สูงสุดที่ 45 บาท ต่ำสุดที่ 43.25 บาท ด้วยมูลค่าซื้อขาย 209.42 ล้านบาท

ทั้งนี้ ราคาหุ้น MTC ปรับตัวขึ้น หลังราคาหุ้นปรับตัวลงจากความกังวลเกี่ยวกับกรณีที่คลังจะใช้เกณฑ์คุมสินเชื่อจำนำทะเบียนรถประกาศใช้เดือนนี้
โดยล่าสุด นายชูชาติ เพ็ชรอำไพ ประธานกรรมการบริหาร MTC เปิดเผยว่า บริษัทอยู่ภายใต้การกำกับดูแลของธนาคารแห่งประเทศไทย (ธปท.)  ดำเนินธุรกิจภายใต้ระเบียบด้วยมาตรฐานสูงสุดมาโดยตลอด โดย MTC ปล่อยสินเชื่อบุคคลภายใต้การกำกับ (Personal Loan) ซึ่งสามารถปล่อยสินเชื่อได้ทั่วประเทศไม่มีการจำกัดวงเงินหรือกำหนดวงเงินแต่อย่างใด ขึ้นอยู่กับความสามารถในการชำระหนี้ของผู้ขอกู้ คิดอัตราเพดานดอกเบี้ยร้อยละ 28 ซึ่งไม่เกี่ยวข้องกับ PICO Finance แต่อย่างใด
 